วิกฤติอสังหาฯ #ฮ่องกง ลามระบบการเงิน แบงก์หวั่น 'หนี้เสีย' ยอมขายขาดทุน

วิกฤติผิดนัดชำระหนี้ #อสังหาฯ ‘ฮ่องกง’ รุนแรง ลามระบบ ‘การเงิน’ ธนาคารพาณิชย์หวั่น ‘หนี้เสีย’ จนต้องยอมขายขาดทุน หลังราคาตลาดร่วงกว่า 40%

สำนักข่าวบลูมเบิร์กรายงานวิกฤติอสังหาริมทรัพย์ใน “ฮ่องกง” กำลังส่งผลกระทบอย่างหนักต่อภาคการเงินของประเทศ โดยเฉพาะอย่างยิ่งใน “ภาคธนาคาร“ เพราะธนาคารต้องแบกรับภาระหนี้เสียจากการที่ลูกค้าผิดนัดชำระหนี้และต้องขายทรัพย์สินในราคาต่ำ

ตลาดอสังหาริมทรัพย์เชิงพาณิชย์ในฮ่องกงเผชิญภาวะตกต่ำอย่างรุนแรง ซึ่งราคาของอาคารสำนักงาน ศูนย์การค้า และอสังหาริมทรัพย์ประเภทอื่น ๆ ลดลงอย่างรวดเร็วกว่า 40% เมื่อเทียบกับจุดสูงสุดในปี 2561 ส่งผลให้มูลค่าหลักประกันที่ธนาคารใช้ในการปล่อยกู้ลดลงตามไปด้วย  นอกจากนี้ ปัญหาสภาพคล่องทางการเงินของเจ้าของอสังหาริมทรัพย์และผู้พัฒนาโครงการยังทำให้เกิดการผิดนัดชำระหนี้เพิ่มขึ้น ซึ่งเป็นการซ้ำเติมสถานการณ์ให้เลวร้ายยิ่งขึ้น

📍วิกฤติหนี้เสียบีบแบงก์ขาย ‘ขาดทุน’

แม้ว่าธนาคารบางแห่งในฮ่องกงจะเริ่มฟื้นตัวจากผลกระทบของภาวะเศรษฐกิจถดถอยในจีนแผ่นดินใหญ่ แต่ก็มีปัญหาใหม่ที่ใหญ่กว่ากำลังคุกคามภาคการธนาคารของฮ่องกง นั่นคือ วิกฤตอสังหาริมทรัพย์เชิงพาณิชย์ภายในประเทศ

ภาคการธนาคารของฮ่องกงกำลังเผชิญกับความท้าทายจากวิกฤตอสังหาริมทรัพย์ที่ลากยาว แม้ว่าธนาคารจะมีสภาพคล่องเพียงพอที่จะรับมือกับสถานการณ์นี้ได้ แต่ความเสี่ยงจากการปล่อยกู้ในภาคอสังหาริมทรัพย์ที่ยังคงมีอยู่สูงก็เป็นปัจจัยกดดันสินเชื่อที่เกี่ยวข้องกับอสังหาริมทรัพย์เชิงพาณิชย์มีแนวโน้มที่จะกลายเป็น “หนี้เสีย” เพิ่มขึ้น

อ่านต่อ:#กรุงเทพธุรกิจ #InsightforOpportunities #กรุงเทพธุรกิจRealestate